28. април 2020.

Данас ћемо анализирати одломак из романа „Лето лепог белца“. Код вас у Читанкама налази се на страници 186.

Прочитајте најпре одломак, а потом приступите самосталној анализи.

Погледајте и презентацију <https://www.youtube.com/watch?v=vej51HflN1Q>

\*\*\*\*\*

**ВИЛИЈАМ САРОЈАН (1908-1981)**

**„ЛЕТО ЛЕПОГ БЕЛЦА“**

**О писцу:**

* aмерички писац пореклом из Јерменије;
* писао је романе, приповетке, новеле, драме;
* најпознатији романи: „Мама, ја те волим“, „Тата, ти си луд“, „Рођени Американац“, „Удисати и издисати“ и др.
* у својим делима није заборављао своје порекло, тако да се увек враћао на Јерменију и Јермене;

\*\*\*\*\*

**Књижевни род**: епика

**Књижевна врста**: роман

**Тема одломка**: Жеља дечака Арама да јаше коња.

**Ликови**: Арам, Мурад, ујак Косрове, фармер Џон Бајро.

**Тематске целине одломка:**

1. Рођак Мурад изненађује Арама и доводи му коња у рану зору;
2. Арамово изненађење оним што види пред собом буди сумњу;
3. Породица Гарогланијан и њихово поштење;
4. Огромна жеља за јахањем коња руши све дилеме код дечака и ставља их пред искушење; не могу да одоле;
5. Враћање коња власнику и добронамерност фармера Џона Бајра; дијалог са ујаком Косровом;
* **Форме приповедања:**

Дијалог – који нам помаже да откријемо особине свих ликова, да схватимо њихово сиромаштво, али и поштење и искреност;

Ретроспективно приповедање (поглед „уназад“) – када нам дечак Арам објашњава судбину своје породице и када говори колико су одувек сви у његовој породици били поштени и добронамерни.

*„Pre svega, bili smo ponositi, zatim pošteni i verovali smo u dobro i zlo. Niko od nas ne bi nikoga na svetu prevario, a kamoli pokrao...“*

„ЛУДА ЖИЦА“ = чији је главни носилац ујак Косрове, а потом и рођак Мурад, у ствари говори о њиховој породичној напаћености и никад прежаљеној домовини. Све им се у животу чинило лакшим и подношљивијим, за све су имали оправдања и све је за њих било примерено човеку, али изгубити своју домовину – то је било нешто најтеже што је могло да снађе једног човека или целу породицу.

*… Svaka porodica nosi negde u sebi neku ludu žicu, a moj rođak Murad smatran je kao prirodni potomak te lude žice našega plemena. Pre njega bio je naš ujak Kosrove, ljudina snažne glave, crne kose i najvećih brkova u San-Joakinskoj dolini, čovek preke naravi, vrlo razdražljiv i toliko nestrpljiv da je odmah svakoga prekidao u govoru sa „ne mari ništa, ne obraćaj na to pažnju”...*

*\**

*– Ne mari ništa. Šta znači izgubiti jednog konja? Zar mi svi nismo izgubili domovinu? Šta znači to kukanje za jednim konjem?*

*\**

**Размислите о следећим питањима и запишите у својим свескама:**

1. Шта је, према твом мишљењу, крађа? Да ли човек може и сме да присваја оно што је туђе?
2. Издвој из одломка мисли које су ти се допале.

*(припремила: проф. Марина Глинос)*